“Do‘stlik ritmlari” tanloviga o‘nlab roliklar kelib tushdi. O‘z videongizni yuborib, sovrinni qo‘lga kiriting!

“Do‘stlik ritmlari” — ajoyib videoroliklar tanlovi tobora qiziqarli bo‘lmoqda. Bugungi kungacha o‘zbekistonliklarning Xitoy va O‘zbekiston o‘rtasidagi do‘stlik hamda Xitoy haqidagi taassurotlariga bag‘ishlangan o‘nlab ishlari kelib tushgan.
Tanlov ishtirokchilari turli formatdagi roliklar — TikTok uchun qisqa hikoyalar, intervyular, kichik film va eskizlarni yubormoqda. Hali ham qiziqarli videoni suratga olib, noyob sovrinni yutib olishga fursat bor.
Eslatib o‘tamiz, videoroliklar formati ixtiyoriy bo‘lishi mumkin. Asosiysi – kreativ yondashuv talab etiladi. Yagona qoida — videoning davomiyligi 5 daqiqadan oshmasligi va mualliflik huquqiga oid O‘zbekiston qonunchiligi buzilmasligi.
Tayyor videoroliklarni ishtirokchining aloqa ma’lumotlari, ismi-sharifi va pasport raqami bilan chinaemb_uz@outlook.com pochtasiga yuborish mumkin. Tanlov g‘olibi bosh sovrin — Huawei mobil telefoniga ega bo‘ladi.
Shuningdek, videoroliklarning o‘nta, eng yaxshi mualliflari uchun ham sovrinlar mavjud bo‘lib, ular uchta sovrinli o‘rinlarga bo‘linadi. Birinchi va ikkinchi o‘rin sohiblari Huawei mobil telefoni, uchinchi o‘rin esa Huawei plansheti bilan taqdirlanadi. Lekin bu hali hammasi emas!
G‘oliblar safiga kira olmagan o‘n nafar muallif ham rag‘batlantiruvchi sovg‘alar — Huawei mobil telefoniga ega bo‘lishi mumkin. G‘oliblar 19-iyun kuni e’lon qilinadi, taqdirlash marosimi esa 22-iyun kuni o‘tkaziladi.
Tanlov haqidagi batafsil ma’lumot Xitoy Xalq Respublikasining O‘zbekistondagi elchixonasi Telegram kanalida taqdim qilingan (havola).